Perfect Day (ლუ რიდის სიმღერა)

„Perfect Day“ — ლუ რიდის სიმღერა. გამოიცა  სინგლის სახით 1972 წელს, ლეიბლზე RCA. შეტანილია ალბომში Transformer. განსაკუთრებული პოპულარობა იქონია 1997 წელს, როდესაც BBC-ს ინიციატივით იგი სხვადასხვა შემსრულებელმა ერთად ჩაწერა (რიდის მონაწილეობით) და საქველმოქმედო სინგლის სახით გამოსცა.

ისტორია

ორიგინალური ვერსიის, ისევე, როგორც Transformer-ის სხვა სიმღერების პროდიუსერები, არიან დევიდ ბოუი და მიკ რონსონი (უკანასკნელს აგრეთვე ეკუთვნის სიმებიანების არანჟირება და ფორტეპიანოს პარტია სიმღერაში). სიმღერა დაიწერა მას შემდეგ, რაც რიდმა და მისმა საცოლემ და მოგვიანებით მეუღლემ, ბეტი კრონსტადმა, ერთად გაატარეს დღე ცენტრალურ პარკში (ნიუ-იორკი).

ითვლება, რომ სიმღერის ტექსტი განიხილავს მარტივ, ტრადიციულ რომანტიკულ კავშირს.Bockris, Victor (1995-08-01). Transformer: The Lou Reed Story. Simon & Schuster, August 1, 1995. (ISBN 978-0684803661)

ზოგიერთის აზრით, ეს სიმღერა არის გამოხმაურება თავად რიდის მხრიდან ჰეროინით გატაცებაზე.

სხვა მედიაში

სიმღერა ჟღერს ფილმში „ჩხერკეთელაობა“, რომელიც ასევე ნარკოდამოკიდებულების თემას შეიცავს.

რიდის ორიგინალური ვარიანტი შეტანილი იყო AT&T-ს რეკლამაში, რომელშიც სნოუბორდისტი გრეტხენ ბლაილერი მონაწილეობდა. ეს რეკლამა 2010 წლის ოლიმპიური თამაშების დროს გადიოდა.Barrett, Annie. "AT&T Olympics Commercials: Pick Your Trip" , Popwatch.EW.com, February 18, 2010

სიმღერა აგრეთვე ჟღერს ფილმის „შემდეგი შენ ხარ“ და სერიალის „დაუნტონის სააბატო“ მესამე სეზონის ტრეილერებში. იგი აგრეთვე PlayStation 4-ის რეკლამაშია შეტანილი.

 Duran Duran-ის ვერსია 

სიმღერის საკუთარი ვერსია 1995 წელს ჯგუფმა  Duran Duran-მა ალბომზე Thank You წარმოადგინა და  სინგლის სახით გამოსცა.

 რესურსები ინტერნეტში 
 Duran Duran Wiki

 სქოლიო 

კატეგორია:ლუ რიდის სიმღერები
კატეგორია:Duran Duran-ის სიმღერები
კატეგორია:1994 წლის სიმღერები
კატეგორია:1972 წლის სიმღერები
კატეგორია:1995 წლის სინგლები
კატეგორია:1997 წლის სინგლები
კატეგორია:1998 წლის სინგლები
კატეგორია:2010 წლის სინგლები